ᱫᱣᱟᱨᱠᱟ ᱜᱟᱰᱟ

ᱫᱣᱟᱨᱠᱟ ᱜᱟᱰᱟ (ᱵᱟᱵᱽᱞᱟ ᱦᱚᱸ ᱠᱚ ᱢᱮᱛᱟᱜᱼᱟ) ᱫᱚ ᱵᱷᱟᱜᱤᱨᱚᱛᱷᱤ ᱨᱮᱭᱟᱜ ᱢᱤᱫ ᱪᱟᱸᱜᱟ ᱱᱟᱹᱭ ᱠᱟᱱᱟ᱾

ᱞᱤᱸᱜᱤᱱ ᱦᱚᱨ
ᱫᱣᱟᱨᱟᱠᱟ ᱫᱚ ᱡᱷᱟᱨᱠᱷᱚᱸᱰ ᱨᱮ ᱥᱟᱱᱛᱟᱞ ᱯᱟᱨᱜᱟᱱᱟ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ, ᱫᱮᱣᱪᱟ ᱥᱮᱫ ᱛᱮ ᱜᱟᱰᱟ ᱫᱚ ᱯᱟᱨᱚᱢ ᱟᱠᱟᱱᱟ, ᱟᱨ ᱚᱱᱟ ᱛᱟᱭᱚᱢ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱚᱭᱩᱨᱮᱥᱣᱚᱨ ᱟᱨ ᱨᱟᱢᱯᱩᱨᱦᱟᱴ ᱯᱩᱞᱤᱥ ᱥᱴᱮᱥᱚᱱ ᱴᱚᱴᱷᱟ ᱛᱟᱞᱟ ᱛᱮ ᱯᱟᱨᱚᱢ ᱟᱠᱟᱱᱟ᱾ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱛᱮ ᱥᱮᱴᱮᱨ ᱠᱟᱛᱮ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱨᱮ ᱥᱮᱞᱮᱫ ᱟᱠᱟᱱᱟ᱾O'Malley, L.S.S., ICS, Birbhum, Bengal District Gazetteers, p. 5, 1995 reprint, Government of West Bengal ᱫᱣᱟᱨᱠᱟ ᱜᱟᱰᱟ ᱨᱮᱱᱟᱜ ᱜᱩᱴ ᱡᱤᱞᱤᱧ ᱫᱚ ᱑᱕᱖.᱕ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ᱾


ᱱᱚᱶᱟ ᱫᱚ ᱢᱤᱫ ᱦᱩᱰᱤᱧ ᱜᱟᱰᱟ ᱠᱟᱱᱟ, ᱢᱮᱱᱠᱷᱟᱱ ᱱᱚᱶᱟ ᱨᱮᱱᱟᱜ ᱟᱭᱢᱟ ᱧᱩᱛᱩᱢ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮ ᱟᱭᱢᱟ ᱦᱩᱰᱤᱧ ᱪᱟᱸᱜᱟ ᱱᱟᱹᱭ ᱟᱨ ᱥᱚᱰᱚᱜ ᱠᱚ ᱫᱩᱞ ᱢᱮᱥᱟᱞ ᱟᱠᱟᱱᱟ᱾ ᱱᱚᱣᱟ ᱫᱚ ᱠᱟᱱᱫᱤ ᱪᱟᱸᱜᱟ ᱠᱷᱚᱸᱰ ᱥᱮᱫ ᱛᱮ ᱞᱤᱸᱜᱤᱱ ᱯᱟᱨᱚᱢ ᱟᱠᱟᱱᱟ ᱟᱨ ᱠᱚᱞᱭᱟᱱᱯᱩᱨ (ᱢᱩᱨᱥᱤᱫᱟᱵᱟᱫᱽ) ᱥᱩᱨ ᱨᱮ ᱱᱚᱣᱟ ᱫᱚ ᱵᱷᱟᱜᱤᱨᱚᱛᱷᱤ ᱥᱟᱶ ᱢᱮᱥᱟ ᱟᱠᱟᱱᱟ᱾ ᱱᱚᱣᱟ ᱨᱮᱱᱟᱜ ᱟᱭᱢᱟ ᱜᱟᱱ ᱵᱮᱠᱣᱮᱴᱚᱨ ᱟᱨ ᱟᱲᱮ ᱪᱮᱱᱮᱞ ᱦᱚᱸ ᱵᱷᱟᱜᱤᱨᱚᱛᱷᱤ ᱥᱟᱶ ᱡᱩᱲᱟᱹᱣ ᱟᱠᱟᱱᱟ᱾ ᱱᱚᱣᱟ ᱫᱚ ᱢᱤᱫ ᱵᱩᱨᱩ ᱠᱷᱚᱱ ᱦᱮᱡ ᱟᱠᱟᱱ ᱜᱟᱰᱟ ᱠᱟᱱᱟ ᱡᱟᱦᱟᱸ ᱨᱮ ᱟᱹᱰᱤ ᱜᱟᱱ ᱰᱩᱦᱤᱧ ᱫᱷᱤᱨᱤ ᱟᱨ ᱥᱟᱥᱟᱝ ᱯᱩᱞᱤ/ᱜᱤᱛᱤᱞ ᱠᱚ ᱢᱮᱱᱟᱜᱼᱟ᱾

ᱫᱮᱣᱪᱟ ᱵᱮᱨᱮᱡᱽ
ᱫᱮᱣᱪᱟ ᱴᱷᱮᱱ ᱫᱣᱟᱨᱠᱟ ᱜᱟᱰᱟ ᱨᱮ ᱢᱤᱫ ᱵᱮᱨᱮᱡᱽ ᱢᱮᱱᱟᱜᱼᱟ, ᱚᱱᱟ ᱨᱮᱱᱟᱜ ᱑,᱗᱐᱐,᱐᱐᱐ ᱠᱤᱣᱵᱤᱠ ᱢᱤᱴᱚᱨ (᱑,᱔᱐᱐ ᱮᱠᱚᱨ.ᱯᱷᱩᱴ) ᱫᱟᱜ ᱟᱠᱚᱴ ᱫᱚᱦᱚ ᱨᱮᱱᱟᱜ ᱫᱟᱲᱮ ᱢᱮᱱᱟᱜᱼᱟ᱾ ᱱᱚᱣᱟ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱮᱱ.ᱮᱪ ᱖᱐ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱢᱩᱨᱥᱤᱫᱟᱵᱟᱫᱽ ᱨᱮᱭᱟᱜ ᱜᱟᱰᱟ

ᱥᱟᱹᱠᱷᱭᱟᱹᱛ